Karak (filem)

Karak merupakan sebuah filem seram fantasi Malaysia 2011 arahan Yusry Abd Halim. Ia ditayangkan di panggung-panggung wayang seluruh Malaysia pada 26 Mei 2011.

Jalan cerita
Sekumpulan empat sahabat yang merupakan pelajar kolej terdiri daripada Nik, Zura, Ida dan Jack sedang dalam perjalanan pulang ke Kuantan melalui Lebuhraya Karak  selepas percutian mereka di Kuala Lumpur. Namun, kesesakan luar biasa di lebuh raya tersebut di Persimpangan Karak menyebabkan mereka memilih untuk keluar dari lebuh raya dan sebaliknya melalui Laluan Persekutuan . Semasa berhenti rehat di pekan Karak, Nik dan Jack diganggu hantu semasa berada di sebuah tandas yang usang dan tidak terurus. Semasa mereka meneruskan perjalanan di jalan raya persekutuan itu, sekali lagi mereka diganggu hantu sehingga menyebabkan kereta yang dipandu Jack hilang kawalan dan terbabas ke dalam gaung. Setelah Zura berjaya mendapatkan rakan-rakannya, mereka menjumpai sebuah rumah di dalam hutan yang didiami oleh Tok Malam serta sepakat untuk menumpang di rumah tersebut sementara menunggu hari siang untuk mendapatkan bantuan. Namun demikian, pelbagai kejadian seram telah berlaku semasa mereka berada di rumah tersebut. Adalah didedahkan bahawa hantu-hantu yang mengganggu mereka selama ini asalnya merupakan hantu belaan arwah isteri Tok Malam, manakala pada penghujung cerita pula didedahkan bahawa Nik, Ida dan Jack sebenarnya sudah mati akibat kemalangan tersebut; "rakan-rakan" Zura semasa di rumah Tok Malam pula adalah hantu-hantu yang mahu menyesatkan Zura.

Barisan pelakon
 Shahir Zawawi sebagai Nik
 Shera Aiyob sebagai Zura
 Along Eyzendy sebagai Jack
 Kilafairy sebagai Ida
 Sidek Hussain sebagai Tok Malam
 Siti Nurfatihah Md Aziz sebagai Nenek tua/Perempuan baju kebaya
 Fazli Daniel Ali sebagai Budak buta
 Syed Ali Tar Mohd sebagai Abang Ida
 Mohd Fared Basri sebagai Hantu langsuir
 Mohd Sobri Anuar Mohd Tarmizi sebagai Watak suami
 Sherry Nor Shella Soep sebagai Watak isteri
 Mozalfa Faisa sebagai Polis
 Mohamad Forzan Ghazali sebagai Polis
 Bobby Shree sebagai Pemandu Lori
 Abdul Latif Samsuri sebagai Hantu Kepala 3
 Soffi Jikan sebagai Pengemis

Lihat juga
 Filem Malaysia tahun 2011
 Lebuhraya Karak 

Rujukan

Pautan luar

 Karak di Youtube

Kategori:Filem Malaysia tahun 2011
Kategori:Filem bahasa Melayu
Kategori:Filem arahan Yusry Abdul Halim
Kategori:Filem terbitan KRU Studios